Pielikums

Ādažu novada pašvaldības Centrālās pārvaldes

Izglītības un jaunatnes nodaļas

26.02.2024. rīkojumam Nr. ĀNP/8-14/24/9

**Ādažu novada pašvaldības Centrālās pārvaldes Izglītības un jaunatnes nodaļas bērnu brīvā laika telpas Carnikavā, Stacijas ielā 5,**

**iekšējās kārtības noteikumi**

**I. Vispārīgie noteikumi**

1. Bērnu brīvā laika telpas (turpmāk – BBLT) atrodas Ādažu novada pašvaldības Centrālās pārvaldes Izglītības un jaunatnes nodaļas vadītāja (turpmāk – vadība) pakļautībā.
2. BBLT atrodas cokolstāvā Stacijas ielā 5, Carnikavā, Carnikavas pagasts, Ādažu novads, LV – 2163.
3. BBLT mērķauditorija ir bērni un pusaudži vecumā no 7 līdz 18 gadiem (turpmāk - bērni).
4. BBLT aktivitātes plāno un organizē bērnu brīvā laika organizators vai jaunatnes darbinieks (turpmāk – darbinieks). Bērni tiek virzīti radoši un saturīgi pavadīt brīvo laiku, vadoties pēc mērķauditorijas interesēm un vajadzībām. Bērniem tiek nodrošināta emocionālā labbūtība.
5. BBLT iekšējās kārtības noteikumi (turpmāk – noteikumi) izdoti saskaņā ar Latvijas Republikā spēkā esošajiem normatīvajiem aktiem, Jaunatnes likumu, Bērnu tiesību aizsardzības likumu, Izglītības likumu, Ādažu novada pašvaldības domes lēmumiem un citiem tiesību aktiem.
6. Noteikumu mērķis ir nodrošināt BBLT drošu un emocionāli labvēlīgu vidi, noteikt bērnu, viņu vecāku vai likumisko pārstāvju (turpmāk – vecāki), darbinieku rīcību BBLT, to teritorijā un BBLT organizētajās aktivitātēs.
7. BBLT apmeklēšana ir bezmaksas.
8. BBLT nenodrošina ēdināšanu, bet ir pieejama elektriskā tējkanna un mikroviļņu krāsns.
9. Noteikumu ievērošana ir obligāta visiem BBLT bērniem, darbiniekiem un apmeklētājiem.
10. Noteikumi nosaka:
    1. bērnu uzvedības noteikumus BBLT, to teritorijā un BBLT rīkotajās aktivitātēs;
    2. evakuācijas plāna un informācijas par operatīvo dienestu izsaukšanu izvietojumu BBLT;
    3. kārtību, kādā BBLT uzturas nepiederošas personas, viesi (turpmāk – apmeklētāji) un vecāki;
    4. kārtību, kādā BBLT tiek nodrošināta bērnu veselības aprūpe un pirmās palīdzības pieejamība;
    5. BBLT rīcību gadījumā, ja iestādē tiek lietotas, glabātas vai realizētas neatļautas vielas vai ierīces (piem., narkotiskās vielas, psihotropās vielas, toksiskās vielas, alkohols, cigaretes, elektroniskās cigaretes, gāzes baloniņi, šaujamieroči, aukstie ieroči u.c.);
    6. BBLT rīcību fiziskas vai emocionālas vardarbības situācijās;
    7. bērnu sūdzību iesniegšanas un izskatīšanas kārtību;
    8. kārtību, kādā bērni tiek iepazīstināti ar noteikumiem;
    9. bērna tiesības, pienākumus un atbildību par noteikumu neievērošanu.

**II. Vispārīgie drošības, pirmās palīdzības pieejamības un kārtības noteikumi**

1. BBLT ir izstrādāts evakuācijas plāns, kas tiek regulāri aktualizēts. Evakuācijas plāns izvietots evakuācijas ceļos, gaiteņos, starp izejām uz kāpņu telpu vai izejām no ēkas.
2. BBLT pie evakuācijas plāna ir izvietota informācija par operatīvo dienestu izsaukšanas kārtību.
3. Kārtība, kādā izglītības iestādē uzturas vecāki un nepiederošas personas:
   1. ikviens apmeklētājs, ienākot BBLT, informē BBLT darbinieku par sava apmeklējuma mērķi, pēc pieprasījuma uzrāda personu apliecinošu dokumentu un rīkojas atbilstoši darbinieka sniegtajām norādēm;
   2. BBLT organizēto aktivitāšu dalībnieki un apmeklētāji uzturas tikai tiem norādītajās telpās;
   3. ja BBLT apmeklētāji traucē iestādes darbību vai sabiedrisko kārtību, BBLT darbinieks

izsauc pašvaldības policiju.

1. Kārtība, kādā BBLT tiek nodrošināta bērnu veselības aprūpe un pirmās palīdzības pieejamība:
   1. BBLT darbinieks bērna traumas vai saslimšanas gadījumā novērtē situāciju un nepieciešamības gadījumā sniedz pirmo palīdzību, vienlaicīgi informējot vecākus;
   2. nepieciešamības gadījumā tiek izsaukta neatliekamā medicīniskā palīdzība.
2. Rīcība, ja radušās aizdomas vai konstatēts, ka BBLT tiek lietotas, glabātas vai izplatītas neatļautas vielas:
   1. BBLT darbinieks vai bērns, kurš konstatējis neatļauto vielu lietošanu, glabāšanu vai izplatīšanu BBLT, nekavējoties informē BBLT vadību;
   2. BBLT darbinieki novērtē bērna veselības stāvokli un nepieciešamības gadījumā izsauc neatliekamo medicīnisko palīdzību;
   3. BBLT vadība nekavējoties informē bērna vecākus, Ādažu pašvaldības policiju un/vai Valsts policiju;
   4. sarežģītu situāciju risināšanā BBLT vadība informē Ādažu novada sociālo dienestu un/vai Ādažu novada bāriņtiesu.
3. Kārtība, kas nosaka BBLT darbinieka rīcību, ja tiek konstatēta fiziska vai emocionāla vardarbība:
   1. ja bērns kādas personas darbībā saskata draudus savai vai citu personu drošībai (fizisku vai emocionālu vardarbību), viņš nekavējoties ziņo par to BBLT darbiniekam;
   2. BBLT darbinieks, konstatējot apdraudējumu kāda bērna drošībai, veselībai vai dzīvībai, nekavējoties cenšas to novērst vai pārtraukt un nepieciešamības gadījumā sniedz pirmo palīdzību;
   3. kad pārtraukta vardarbība, BBLT darbinieks uzklausa bērna viedokli par notikušo un par situāciju informē BBLT vadību;
   4. BBLT vadība informē vecākus un sadarbībā ar speciālistiem izvērtē notikušo, izstrādā darbības plānu, lai risinātu radušos situāciju un sniegtu nepieciešamo atbalstu;
   5. BBLT vadība izvērtē situāciju un pēc nepieciešamības plāno kopīgu tikšanos ar iesaistītajām pusēm un atbalsta personālu;
   6. ja vecāki nesadarbojas ar BBLT vadību vai bērna uzvedība neuzlabojas, BBLT par to informē bērnu tiesību aizsardzības institūcijas: Ādažu novada sociālo dienestu un Ādažu novada bāriņtiesu.
4. Kārtība, kādā tiek iesniegti un izskatīti bērnu iesniegumi (ieteikumi, sūdzības u.c.):
   1. bērns mutvārdos vai rakstiski apraksta situāciju BBLT darbiniekam vai BBLT vadībai;
   2. sūdzību izskatīšana notiek likumā noteiktā kārtībā, un BBLT vadība sagatavo rakstisku atbildi;
   3. lai nodrošinātu bērna tiesību un likumisko interešu aizsardzību, nepieciešamības gadījumā, ievērojot Bērnu tiesību aizsardzības likumā noteikto, sūdzība tiek izskatīta nekavējoties.

**III. BBLT darba dienas organizācija**

1. BBLT darba laiks ir katru darba dienu no plkst.13:00 līdz 19:00.
   1. BBLT darba laiks var tikt mainīts skolēnu brīvlaikā, saskaņojot ar vadību.
   2. Par izmaiņām darba laikos tiek informēti reģistrētie bērni individuāli, kā arī informācija tiek izvietota pie BBLT ieejas.
2. BBLT piedāvā bērniem radoši un saturīgi pavadīt brīvo laiku, piedāvājot izmantot BBLT esošās dažāda rakstura spēles, inventāru, grāmatas un rotaļlietas, vadoties pēc skolēnu interesēm un vajadzībām.
3. BBLT bērni ierodas tīrā, korektā apģērbā bez cieņu aizskarošiem uzrakstiem un zīmējumiem.
4. BBLT bērni mobilos telefonus drīkst lietot, izmantojot austiņas vai ieslēgtus klusuma režīmā.
5. Radošo darbnīcu/aktivitāšu laikā bērns:
   1. darbojas ar BBLT materiāliem un inventāru;
   2. ievēro drošības noteikumus, ir uzmanīgs un precīzs, izpilda un ievēro BBLT darbinieka norādījumus;
   3. saudzīgi izturas pret inventāru, grāmatām, uzskates materiāliem, darba rīkiem, ierīcēm un informācijas tehnoloģiju līdzekļiem;
   4. ar savu uzvedību netraucē citu bērnu un BBLT darbinieku darbu;
   5. ar savu rīcību un uzvedību bērni neapdraud savu un citu drošību, un veselību, ievēro tīrību un kārtību.

**IV. Bērnu tiesības**

1. Ikvienam bērnam ir tiesības:
   1. saņemt informāciju par BBLT iespējamajām aktivitātēm un piedalīties tajās;
   2. saņemt palīdzību izglītības iestādēs uzdotās mācību vielas mājas darbu izpildē;
   3. uz nodrošinātu veselības un dzīvības aizsardzību BBLT un to organizētajās aktivitātēs;
   4. brīvi izteikt un aizstāvēt savas domas un uzskatus, kas neaizskar cilvēka godu un cieņu;
   5. lūgt un saņemt padomu, aizstāvību un atbalstu no BBLT darbiniekiem;
   6. ziņot par nepieņemamu rīcību, domstarpību gadījumā lūgt palīdzību BBLT vadībai;
   7. ierosināt izmaiņas un papildinājumus noteikumos;
   8. iesniegt priekšlikumus BBLT darba pilnveidošanai.

**V. Bērnu pienākumi**

1. Ievērot noteikumu prasības.
2. Pirmajā BBLT apmeklējuma reizē saņemt iesnieguma (pielikums) formu: aizpildīt un parakstīt to kopā ar vecākiem.
3. Katru reizi, ierodoties un dodoties prom, reģistrēties reģistrācijas lapā, norādot ierašanās un došanās prom laikus.\
4. Piedalīties BBLT rīkotajās aktivitātēs, ievērojot brīvprātības principu.
5. Darboties un uzvesties saskaņā ar sabiedrībā pieņemtajām vērtībām un ētikas normām.
6. Ar cieņu izturēties pret valsti, sabiedrību, ģimeni, valsts un Ādažu novada simboliku, dažādām rasēm, tautām, etniskajām grupām un to pārstāvjiem, veidot un attīstīt BBLT tradīcijas.
7. Ievērot citu BBLT apmeklētāju tiesības uz netraucētu dalību aktivitātēs.
8. Ievērot BBLT darbinieku tiesības uz apzināti netraucētu aktivitāšu organizēšanu un vadīšanu.
9. Būt atbildīgam par savu rīcību, uzvedību un pilnveidot pašdisciplīnu.
10. Fiziski, morāli vai psiholoģiski neaizskart citus skolēnus un BBLT darbiniekus.
11. Saudzīgi izturēties pret savām un citu lietām, uzņemties personīgu atbildību par līdzi paņemto naudu, vērtslietām, mobilajiem telefoniem, viedtālruņiem u.c.
12. Saudzēt BBLT inventāru un atlīdzināt materiālos zaudējumus, ja tādi radušies bērna vainas dēļ. Tīšas mantas vai inventāra bojāšanas gadījumā materiālos zaudējumus atlīdzina vecāki pilnā apmērā.
13. Bez saskaņošanas ar BBLT vadību BBLT telpās neievest apmeklētājus.
14. Neapdraudēt savu un citu drošību un veselību; neienest BBLT dzīvībai bīstamus priekšmetus un vielas.
15. BBLT un tā teritorijā neienest, neglabāt, nelietot un neizplatīt tabakas izstrādājumus, dažādu zāļu maisījumus, narkotikas, toksiskas un psihotropas vielas, alkoholu, gāzes baloniņus, gāzes pistoles, sprāgstvielas, šaujamieročus un aukstos ieročus.
16. Nekavējoties ziņot BBLT darbiniekam, ja bērns kādas personas darbībā saskata draudus savai vai citu personu drošībai.
17. Būt atbildīgiem, savstarpēji tolerantiem, laipniem, taktiskiem un pieklājīgiem, nelietot necenzētus vārdus.

**VI. Noteikumu neievērošanas izskatīšana un sekas**

1. Noteikumu neievērošanas gadījumā pārkāpuma izskatīšana un lēmuma pieņemšana notiek šādā kārtībā:
   1. individuāla saruna ar BBLT darbinieku par ko tiek informēts bērna vecāks;
   2. individuāla saruna ar BBLT vadību par ko tiek informēts bērna vecāks;
   3. BBLT vadības un darbinieka saruna ar bērnu un vecākiem un rakstiska vienošanās par tālāku sadarbību;
   4. sadarbība ar ārpus BBLT institūcijām: pašvaldības policiju, valsts policiju, sociālo dienestu, bāriņtiesu;
   5. pārkāpuma izskatīšanas kārtība var tikt mainīta, ņemot vērā konkrēto situāciju.

**VII. Bērnu iepazīstināšana ar BBLT iekšējās kārtības noteikumiem un drošības noteikumiem**

1. BBLPT darbinieks pirmajā tikšanās reizē iepazīstina bērnus ar noteikumiem un evakuācijas plānu, kā arī citām drošības prasībām.
2. Pārrunas papildus par noteikumiem tiek veiktas pēc vajadzības.
3. Bērnu un viņu vecāku iepazīstināšanu ar noteikumiem reģistrē iesniegumā (pielikums), norādot datumu un parakstoties.

**VIII. Rīcība ekstremālos apstākļos**

1. Ievērot drošības noteikumu prasības un bez ierunām izpildīt atbildīgo personu – BBLT darbinieku un vadības – rīkojumus.
2. Pamanot ugunsgrēka draudus vai avāriju, nekavējoties ziņot BBLT darbiniekam.
3. Ja pamanīta kādas personas rīcībā pret sevi vai citiem vērsta fiziska vai psiholoģiska vardarbība, nekavējoties ziņot BBLT darbiniekam vai lūgt palīdzību Ādažu pašvaldības policijai pa tālr. 67997005, mob. tālr. 27762020 vai 112.

**IX. Noslēguma jautājumi**

1. Grozījumus noteikumos var izdarīt pēc Latvijas Republikas normatīvo aktu izmaiņām, BBLT vadības un darbinieku priekšlikumiem.
2. Grozījumus noteikumos apstiprina BBLT vadība un ar tiem tiek iepazīstināti BBLT darbinieki, bērni un bērnu likumiskie pārstāvji.
3. Noteikumi stājas spēkā nākamajā dienā pēc to apstiprināšanas.

Izglītības un jaunatnes nodaļas

vadītāja Ligita Anspoka

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums

Ādažu novada pašvaldības Centrālās pārvaldes

Izglītības un jaunatnes nodaļas bērnu brīvā laika telpu

Carnikavā, Stacijas ielā 5 iekšējās kārtības noteikumiem

**Ādažu novada pašvaldības Centrālās pārvaldes**

**Izglītības un jaunatnes nodaļas vadītājai Ligitai Anspokai**

*Vecāka (likumiskā pārstāvja) vārds, uzvārds*

IESNIEGUMS

Lūdzu ar **\_\_\_\_\_\_\_\_\_\_\_\_\_\_\_\_\_\_** uzņemt *manu meitu/dēlu/mani* Izglītības un jaunatnes nodaļas bērnu brīvā laika telpās Carnikavā, Stacijas ielā 5.

|  |  |  |  |  |  |  |
| --- | --- | --- | --- | --- | --- | --- |
| **INFORMĀCIJA PAR BĒRNU:** | | | | | | |
| *Vārds, uzvārds* |  | | | | | |
| *Personas kods* |  | | *Dzimšanas dati (datums, mēnesis, gads)* | |  | |
| *Izglītības iestāde* |  | | | | *Klase/grupa* |  |
| *Faktiskā dzīvesvietas adrese* |  | | | | | |
| *Īpašas vajadzības*  *(veselības problēmas, alerģijas u.c.)* |  | | | | | |
| **BĒRNA VECĀKU** (likumisko pārstāvju) **KONTAKTINFORMĀCIJA***:* | | | | | | |
| *Vārds, uzvārds* | | *Tālruņa Nr.* | | *e-pasts* | | |
|  | |  | |  | | |
|  | |  | |  | | |
| * **APLIECINU**, ka man ir tiesības pārstāvēt iepriekš minēto nepilngadīgo personu un viņa vārdā sniegt piekrišanu personas datu apstrādei. * **APLIECINU**, ka esmu iepazīstināts(a) ar Izglītības un jaunatnes nodaļas bērnu brīvā laika telpu iekšējās kārtības noteikumiem. * **APLIECINU**, ka (*atzīmēt nepieciešamo*):   + ***piekrītu****;* ***nepiekrītu***, ka mana bērna vārds, uzvārds Izglītības un jaunatnes nodaļas bērnu brīvā laika telpu apmeklējuma un aktivitāšu laikā uzņemtie foto un video materiāli var tikt izmantoti informatīvos nolūkos drukātajos un videomateriālos vai publikācijās telpu darbības atspoguļošanai.   + ***piekrītu;*** ***nepiekrītu*,** ka mana bērna autordarbi tiek iesniegti bērna dalībai konkursos un tie var tikt publicēti. * **APLIECINU**, ka esmu informēts(-a), ka šajā iesniegumā ietvertie personas dati ir nepieciešami un tie tiks izmantoti, lai nodrošinātu valsts, pašvaldību un izglītības iestāžu funkciju īstenošanu izglītības jomā atbilstoši normatīvo aktu noteikumiem.   *Datums: …………………* *Paraksts:* | | | | | | |
|  | | | | | | |
| **AIZPILDA Izglītības un jaunatnes nodaļas vadītāja:** | | | | | | |
| *Datums: …………………… Reģistrācijas Nr. ……………………… Paraksts:* | | | | | | |